ORI ดีด 4% โบรกแนะ “ซื้อ” เป้า 12.30 บ. ลุ้นกำไร Q4 โตแกร่ง
ORI ดีด 4% จับตากำไรปกติไตรมาส 4/65 สูงสุดของปี หนุนจากส่งมอบ 4 คอนโดฯ JV ใหม่ เข้ามาเพิ่มส่วนแบ่งกําไรบริษัทร่วม โบรกแนะนำ “ซื้อ” ราคาเป้าหมาย 12.30 บ.
ORI ดีด 4% จับตากำไรปกติไตรมาส 4/65 สูงสุดของปี หนุนจากส่งมอบ 4 คอนโดฯ JV ใหม่ เข้ามาเพิ่มส่วนแบ่งกําไรบริษัทร่วม โบรกแนะนำ “ซื้อ” ราคาเป้าหมาย 12.30 บ.
23 ธ.ค. 2565

ผู้สื่อข่าวรายงานว่า วันนี้ 23 ธ.ค. 65 ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 15:11 น. อยู่ที่ระดับ 11.20 บาท บวก 0.40 บาท หรือ 3.70% สูงสุดที่ระดับ 11.30 บาท ต่ำสุดที่ระดับ 10.80 บาท ด้วยมูลค่าการซื้อขาย 99.59 ล้านบาท

บล.เอเซีย พลัส ระบุในบทวิเคราะห์ (14 ธ.ค.65) คาดการณ์กําไรปกติไตรมาส 4/65 สูงสุดของปี เพิ่มขึ้นเมื่อเทียบกับงวดเดียวกันของปีก่อน และผลักดันกําไรปกติปี 2565 อยู่ที่ 2.89 พันล้านบาท เพิ่มขึ้น 9% เมื่อเทียบกับงวดเดียวกันของปีก่อน และจากไตรมาสก่อนหน้า หนุนจากส่งมอบ 4 คอนโดฯ JV ใหม่ เข้ามาเพิ่มส่วนแบ่งกําไรบริษัทร่วม โดยยังคงแนะนําซื้อ ด้วยมูลค่าพื้นฐานปี 2566 ที่ 12.30 บาท